CELEX: 62019TA0046
Language: lv
Date: 2020-09-09 00:00:00
Title: Lieta T-46/19: Vispārējās tiesas spriedums 2020. gada 9. septembrī – Grieķija/Komisija (ELGF un ELFLA – No finansējuma izslēgti izdevumi – Platībatkarīgā atbalsta shēma – “Ilggadīgo zālāju” jēdziens – Regulas (ES) Nr. 1307/2013 4. panta 1. punkta h) apakšpunkts – Integrētā administrācijas un kontroles sistēma – Galvenās pārbaudes – Regula Nr. 1306/2013 – Pienākums norādīt pamatojumu)

9.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 378/28
            
         
      Vispārējās tiesas spriedums 2020. gada 9. septembrī – Grieķija/Komisija
      (Lieta T-46/19) (1)
      
      (ELGF un ELFLA - No finansējuma izslēgti izdevumi - Platībatkarīgā atbalsta shēma - “Ilggadīgo zālāju” jēdziens - Regulas (ES) Nr. 1307/2013 4. panta 1. punkta h) apakšpunkts - Integrētā administrācijas un kontroles sistēma - Galvenās pārbaudes - Regula Nr. 1306/2013 - Pienākums norādīt pamatojumu)
      (2020/C 378/33)
      Tiesvedības valoda – grieķu
      
         Lietas dalībnieces
      
      
         Prasītāja: Grieķijas Republika (pārstāvji: G. Kanellopoulos, E. Leftheriotou un A. Vasilopoulou)
      
         Atbildētāja: Eiropas Komisija (pārstāvji: M. Konstantinidis, J. Aquilina un A. Sauka)
      
         Priekšmets
      
      Prasība, kura ir pamatota ar LESD 263. pantu un ar kuru tiek lūgts daļēji atcelt Komisijas Īstenošanas lēmumu (ES) 2018/1841 (2018. gada 16. novembris), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV 2018, L 298, 34. lpp.), ciktāl tas attiecas uz Grieķijas Republikas veiktajiem izdevumiem.
      
         Rezolutīvā daļa
      
      
                  1)
               
               
                  Atcelt Komisijas Īstenošanas lēmumu (ES) 2018/1841 (2018. gada 16. novembris), ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA), ciktāl ar to Grieķijas Republikai ir noteikta vienotas likmes korekcija 2 % apmērā attiecībā uz atsaistīto tiešo atbalstu par summu 12 342 563,07 EUR 2016. finanšu gadā un 12 060 282,13 EUR 2017. finanšu gadā.
               
            
                  2)
               
               
                  Pārējā daļā prasību noraidīt.
               
            
                  3)
               
               
                  Eiropas Komisija un Grieķijas Republika sedz savus tiesāšanās izdevumus pašas.
               
            
         (1)  OV C 93, 11.3. 2019.